Komission päätös,

tehty 21 päivänä marraskuuta 2001,

päätöksestä eräiden tehoaineiden mahdollisesta sisällyttämisestä direktiivin 91/414/ETY liitteeseen I

(tiedoksiannettu numerolla K(2001) 3685)

(ETA:n kannalta merkityksellinen teksti)

(2001/810/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2001/49/EY(2),

ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92(3), sellaisena kuin se on viimeksi muutettuna asetuksella (EY) N:o 2266/2000(4), ja erityisesti sen 7 artiklan 3A kohdan d alakohdan, ja sen 7 artiklan 4 kohdan,

sekä katsoo seuraavaa:

(1) Kasvinsuojeluaineiden tehoaineiden luettelon vahvistamisesta ja esittelijöinä toimivien jäsenvaltioiden nimeämisestä asetuksen (EY) N:o 3600/92 soveltamiseksi 27 päivänä huhtikuuta 1994 annetussa komission asetuksessa (EY) N:o 933/94(5), sellaisena kuin se on viimeksi muutettuna asetuksella (EY) N:o 2230/95(6), yksilöidään esittelevä jäsenvaltio ja ilmoittajat kunkin tehoaineen osalta.

(2) Asetuksen (ETY) N:o 3600/92 7 artiklassa säädetään, että jäsenvaltion on tutkittava asiakirjat jokaisen tehoaineen osalta, jonka esitteleväksi jäsenvaltioksi se on nimetty, ja toimitettava komissiolle kertomus ilmoittajien kyseisen asetuksen 6 artiklan 1 kohdan mukaisesti toimittamien tietojen arvioinnista.

(3) Esittelevät jäsenvaltiot ovat toimittaneet tällaiset kertomukset ja ilmoittaneet niissä vaadittavia lisätietoja. Kertomukset saatuaan komissio toimitti ne tiedoksi jäsenvaltioille ja aloitti neuvottelut jäsenvaltioiden asiantuntijoiden sekä pääilmoittajien kanssa asetuksen (ETY) N:o 3600/92 7 artiklan 3 kohdan mukaisesti.

(4) Asetuksen (ETY) N:o 3600/92 7 artiklan 4 kohdassa edellytetään, että kaikki tarvittavat tiedot on toimitettava viimeistään 25 päivänä toukokuuta 2002. Silloin kun esittelijänä toimiva jäsenvaltio ja komissio ei saanut tällaisia tutkimuksia 25 päivään toukokuuta 2001 mennessä, vaihtoehtoinen päivämäärä voidaan vahvistaa poikkeuksellisesti. Benelaksyylia, klorotoluronia ja dinokappia koskevien tutkimusten sekä benomyylia, sypermetriiniä ja klorotoluronia koskevien pitkäaikaisten tutkimusten määräajan siirtämistä voidaan perustella niiden kestolla ja testausolosuhteilla. Ilmoittajien velvollisuutena on varmistaa, että niiden asiakirjat täytetään siten, että kaikki direktiivin 91/414/ETY liitteissä II ja III säädetyt tietovaatimukset täyttyvät eräiden edustavien käyttötarkoitusten osalta. Jotta näiden aineiden ilmoittajat pystyisivät täyttämään asiakirjansa tarvittavia tutkimuksia valmistellessa, komissio on kasvien terveyttä käsittelevää pysyvää komiteaa kuultuaan eritellyt eräät tutkimukset ja tiedot, joilla voidaan arvioida näiden aineiden turvallisuutta ja tehokkuutta.

(5) Tähän mennessä toimitetut tiedot eivät riitä osoittamaan kyseistä tehoainetta sisältävien kasvinsuojeluaineiden yleisesti täyttävän ehdotetuissa käyttöyhteyksissä direktiivin 91/414/ETY 5 artiklan 1 kohdan a ja b alakohdan vaatimuksia. Tämän vuoksi ei ole vielä mahdollista päättää, sisällytetäänkö tällaiset tehoaineet direktiivin 91/414/ETY liitteeseen I vai ei.

(6) Direktiivin 91/414/ETY 8 artiklan 3 kohdassa säädetään, että jäsenvaltioiden olisi sovellettava 4 artiklan 1 kohdan b alakohdan i-v alakohdan ja c-f alakohdan vaatimuksia toimitettavia tietoja koskevien kansallisten säännösten mukaisesti. Johdanto-osan toisessa kappaleessa tarkoitetuissa arviointikertomusluonnoksissa ei tullut ilmi riskitekijöitä, joita ei voida lieventää asianmukaisilla jäsenvaltioissa toteutetuilla riskienhallintatoimenpiteillä. Siksi ei tässä vaiheessa ole asianmukaista poistaa näitä tehoaineita sisältäviä kasvinsuojeluaineita ennen kuin vaaditut lisätiedot on toimitettu ja arvioitu. Tämän vuoksi olisi tehtävä päätös tällaisten aineiden mahdollista sisällyttämistä direktiivin 91/414/ETY liitteeseen I koskevan päätöksen lykkäämisestä.

(7) Pysyvän kasvinsuojelukomitean kanssa käytyjen keskustelujen seurauksena ja tämän komitean lausunnon mukaisesti komissio on määritellyt lisätiedot, jotka on vähintään vaadittava, sen vahvistamiseksi, täyttävätkö selonteossa nro 4 mainitut aineet direktiivin 91/414/ETY 5 artiklan vaatimukset. Esittelevien jäsenvaltioiden olisi siksi annettava ilmoittajille yksityiskohtaiset tutkimustulokset ja tiedot, joista käy ilmi, että nämä vaatimukset on täytetty.

(8) Jotta jäsenvaltiolla ja komissiolla on mahdollisuus suunnitella työtään, ilmoittajan, joka haluaa että esittelijäjäsenvaltio ja komissio jatkavat uudelleentarkasteluprosessia, on sitouduttava ehdottomasti toimittamaan vaadittavat lisätiedot. Jotta komissio saa päätökseen asetuksessa (ETY) N:o 3600/92 säädettyä ohjelmaa koskevan työnsä kohtuullisessa ajassa, olisi säädettävä määräajasta, jona näistä aineista ilmoittajien on täytettävä asiakirjansa. Tämän määräajan olisi oltava mahdollisimman lyhyt, ottaen huomioon tarvittaviin tutkimuksiin kuluva aika.

(9) Jos tämän päätöksen vaatimukset asiakirjojen toimittamisesta eivät täyty jonkin tietyn tehoaineen osalta, asianomaisilla osapuolilla ei ole estettä hakea tällaisen aineen sisällyttämistä direktiivin 91/414/ETY liitteeseen I jossain myöhemmässä vaiheessa, jos ne panevat täytäntöön kyseisen direktiivin 6 artiklan 2 kohdassa säädetyt menettelyt.

(10) Tämä päätös ei estä komissiota toteuttamasta myöhemmin kyseisten tehoaineiden osalta toimia tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY(7), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti.

(11) Tässä päätöksessä säädetyt toimenpiteet ovat kasvien terveyttä käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Päätöstä liitteessä tarkoitettujen tehoaineiden mahdollisesta sisällyttämisestä direktiivin 91/414/ETY liitteeseen I lykätään siihen asti, kun tämän päätöksen 2 artiklassa tarkoitetut tiedot on vastaanotettu.

2 artikla

Esittelevien jäsenvaltioiden on annettava ilmoittajille jokaisen tämän päätöksen liitteessä luetellun tehoaineen osalta tieto siitä, että niiden on täytettävä asiakirjansa siten, että direktiivin 91/414/ETY liitteessä II ja III säädettävät vaatimukset täyttyvät eräiden edustavien käyttötarkoitusten osalta. Esittelevien jäsenvaltioiden on annettava ilmoittajille tieto siitä, että komissio edellyttää kasvien terveyttä käsittelevää pysyvää komiteaa kuultuaan eräiden lisätutkimusten tekemistä ja eräiden lisätietojen antamista, sanotun kuitenkaan rajoittamatta myöhemmin vahvistettavia lisävaatimuksia.

Kunkin esittelevän jäsenvaltion on annettava kaikille ilmoittajille, joita asia koskee, tieto siitä, että jos ne haluavat esittelijän ja komission jatkavan prosessin uudelleentarkastelua aineen sisällyttämiseksi direktiivin 91/414/ETY liitteeseen I, niiden on ilmoitettava esittelijälle ja komissiolle kolmen kuukauden kuluessa tämän päätöksen julkaisemisesta sitoumuksestaan varmistaa se, että niiden asiakirjat täyttävät direktiivin 91/414/ETY liitteissä II ja III vahvistetut vaatimukset viimeistään tämän päätöksen liitteessä mainittuina määräpäivinä, ja niiden on toimitettava esittelijöille ensimmäisessä kohdassa tarkoitetut tutkimukset ja tiedot niin pian kuin mahdollista ja viimeistään tämän päätöksen liitteessä määriteltyihin päiviin mennessä.

3 artikla

Jos eräiden tehoaineiden osalta tarvittavia tietoja ei ole vastaanotettu liitteessä määriteltyihin päiviin mennessä, esittelevien jäsenvaltioiden on annettava siitä tieto komissiolle niin pian kuin mahdollista ja viimeistään kahden kuukauden kuluessa.

4 artikla

Esittelevien jäsenvaltioiden on välittömästi annettava 1 artiklassa tarkoitetuille tehoaineiden ilmoittajille tieto tästä päätöksestä.

5 artikla

Tämä päätös on osoitettu kaikille jäsenvaltioille.

Tehty Brysselissä 21 päivänä marraskuuta 2001.

Komission puolesta

David Byrne

Komission jäsen

(1) EYVL L 230, 19.8.1991, s. 1.

(2) EYVL L 176, 29.6.2001, s. 61.

(3) EYVL L 366, 15.12.1992, s. 10.

(4) EYVL L 259, 13.10.2000, s. 27.

(5) EYVL L 107, 28.4.1994, s. 8.

(6) EYVL L 255, 22.9.1995, s. 1.

(7) EYVL L 33, 8.2.1979, s. 36.

LIITE

>TAULUKON PAIKKA>